**[1. A nyilvános szentmisék időbeosztása](https://www.iec2020.hu/hu/hirek-sajto/gyakorlati-informaciok-nek-en-valo-reszvetelhez" \l "paragraph_accordion_text_9426--accordion-0)**

Javasolt érkezési idő: a szentmisék kezdete előtt 2 órával.

**Nyitómise – 2021. szeptember 5., Hősök tere:**

12:30 – kapunyitás  
13:30 – felvezető program  
15:00 – ünnepélyes megnyitó  
16:00 – szentmise

**Szentmise + gyertyás körmenet – 2021. szeptember 11., Kossuth tér:**

14:00 – kapunyitás  
14:30 – felvezető program  
17:00 – szentmise

**Zárómise– 2021. szeptember 12., Hősök tere**

6:00 – kapunyitás  
9:00 – felvezető program  
10:30 körül – a Szentatya pápamobilon üdvözli a téren és a közeli szektorokban elhelyezkedő híveket  
11:30 – szentmise

\*

[**2. Közlekedés**](https://www.iec2020.hu/hu/hirek-sajto/gyakorlati-informaciok-nek-en-valo-reszvetelhez#paragraph_accordion_text_9426--accordion-1)

* A kongresszus résztvevői számára elérhető utazási kedvezményekről[**itt**](https://www.iec2020.hu/hu/hirek-sajto/vonat-nem-var) olvashatsz részletesen.
* Azokkal a csoportvezetőkkel, akik a regisztrációs rendszerünk az Egyéb/Utazás menüpontjában jelzik, hogy különbusszal érkeznek, felvesszük a kapcsolatot. Az előre jelzett különbuszok számára ingyenes parkolóhelyet biztosítunk a rendezvények idejére, a távolabb eső parkolóhelyről buszokkal fogjuk az érkezőket a szentmisék helyszínére szállítani.
* A Hősök tere és a Kossuth tér környékén útlezárások várhatók, ezek részleteit később tesszük közzé itt a honlapon.
* A lezárások miatt kérjük, hogy a rendezvény megközelítéséhez a közösségi közlekedési eszközöket vegyétek igénybe.
* Azokkal, akik regisztrációjuk során jelezték mozgáskorlátozottságukat, egyénileg egyeztetjük a rendezvényhelyszínek megközelítését.

\*

[**3. Jegyek, beléptetés**](https://www.iec2020.hu/hu/hirek-sajto/gyakorlati-informaciok-nek-en-valo-reszvetelhez#paragraph_accordion_text_9426--accordion-2)

* A QR-kódos belépőjegyek kiküldését az online regisztráció augusztus 29-i lezárását követően kezdjük meg e-mailben, azoknak, akik a jegyet rendelték.  
  A jegyek az online regisztrációs fiókokból is letölthetők lesznek. Azok számára, akik papíron regisztráltak és nem adtak meg e-mail címet, postai úton küldjük ki a jegyeket. Kérjük, hogy a kapott belépőjegyeket kinyomtatva vagy okostelefonotokra letöltve hozzátok magatokkal a rendezvényekre, és a jegyen meghatározott szektor beléptetőkapujánál mutassátok be.
* Kérjük, hogy a szentmisék kezdete előtt legalább 2 órával érkezzetek meg a helyszínre, hogy a beléptetés, biztonsági ellenőrzés elvégezhető legyen. A szentmisék kezdete előtti 2,5 órában kulturális programmal segítjük az eseményre való ráhangolódást, a várakozás idejének eltöltését. Ezekre is szeretettel várunk minden zarándokot.

\*

[**4. Mit kell hozni?**](https://www.iec2020.hu/hu/hirek-sajto/gyakorlati-informaciok-nek-en-valo-reszvetelhez#paragraph_accordion_text_9426--accordion-3)

* Bár nem csak kenyérrel él az ember, a rendezvények hossza miatt azt javasoljuk, hogy hozzatok magatokkal szendvicset és innivalót (műanyag palackban), hogy testileg felfrissülve lelkileg is teljesen jelen tudjatok lenni a katolikus világesemény ezen alkalmain.
* Minden szektoron belül elérhetőek lesznek mellékhelyiségek.
* Ülőhelyeket nem tudunk biztosítani, ezért javasoljuk, hogy ha erre szükségetek van, hozzatok saját, kisméretű összecsukható széket.
* A szentmiséken számos kivetítővel és hangszóróval biztosítjuk, hogy az oltártól távolabb elhelyezkedő szektorokban is jól követhető legyen a liturgia. A szentmisék szövegének magyar nyelvű fordítása az FM 96,4 frekvencián lesz elérhető, a magatokkal hozott kisrádión vagy okostelefonon (fülhallgatóval!)
* A rendezvényre bevihető egyéb tárgyakkal (ernyő, zászló, transzparensek, ital, stb.) és szabályokkal (pl. drónok használata) kapcsolatos információkat a [**biztonsági tájékoztató**](https://www.iec2020.hu/sites/default/files/media/file/file/2021/08/19/Biztonsagi_utmutato.pdf) tartalmazza.

\*

[**5. Járványügyi információk**](https://www.iec2020.hu/hu/hirek-sajto/gyakorlati-informaciok-nek-en-valo-reszvetelhez#paragraph_accordion_text_9426--accordion-4)

Az eseményeken való részvétel nincs oltási igazoláshoz kötve, de javasoljuk, hogy a résztvevők nagy száma miatt mindenki járuljon hozzá saját maga és a többiek egészségének megőrzéséhez: szükség szerint használjatok kézfertőtlenítőt, maszkot.